open-index/open-wikipedia-markdown huggingface dataset:
פריוריטי סופטוור

**פריוריטי סופטוור** היא חברת תוכנה ישראלית, המתמחה בפיתוח והפצה של תוכנה לניהול ארגונים בעיקר בענן במגוון תחומים. החברה מוכרת בעיקר בזכות מערכת Priority, מערכת ERP (תכנון משאבים ארגוניים) המשמשת אלפי ארגונים בישראל ובעולם.

## היסטוריה
פריוריטי סופטוור, שנקראה עם הקמתה אשבל טכנולוגיות, הוקמה ב-1986 על ידי יוסף שחם, עם חזון לספק לארגונים מערכת תפעולית יעילה וקלה להפעלה, על גבי מחשבי IBM PC ותואמיהם.

בפברואר 2011 הוגש כתב אישום נגד מנכ"ל החברה, יוסף שחם, ונגד מנהלת הכספים של החברה, נאוה אנוש, בעבירות של רישום כוזב במסמכי תאגיד בהיקף של מעל מאה מיליון ש"ח ועבירות מס בהיקף של עשרות מיליוני ש"ח, ובספטמבר 2014 נגזרו עליהם עונשי מאסר וקנסות. במקביל להליכים הפליליים החלו הליכים אזרחיים: ספרי החברה נפסלו; הוצאו צווי שומה כלפי החברה וכלפי המערערים; הוצאו שומות למערערים; נדחו השגות החברה למע"מ; והוטלו קנסות על החברה על-ידי מע"מ. ערעורים שהגישו שחם ואנוש על ההליכים האזרחיים נדחו בבית המשפט המחוזי ובבית המשפט העליון.

בעקבות ההסתבכות הפלילית נקלעה החברה לקשיים כספיים, ומונה לה נאמן שהעמיד אותה למכירה בהליך התמחרות שבו זכתה קרן פורטיסימו קפיטל, שרכשה את החברה תמורת 192 מיליון ש"ח. באוקטובר 2020 מכרה קרן פורטיסימו קפיטל 50% מהחברה לקרן ההשקעות TA תמורת כ-125 מיליון דולר.

בשנים האחרונות החברה האיצה תהליכי הטמעה והתרחבות לשוק הבינלאומי על ידי שפות נוספות, רגולציה, תהליכי לוגיסטיקה וממשקים שונים.

בשנים 2020–2024 הודיעה החברה על שש רכישות ששנועדו להרחבת סל הכלים ללקוחות, בהיקף כולל של מעל 400 מיליון ש"ח, על מנת להעמיק את הפעילות בעולם הקמעונאות, המלונאות והחינוך.

במאי 2024 רכשה חברת בלאקסטון 65% ממניות חברת פריוריטי, לפי שווי חברה של כ-800 מיליון דולר.

באוקטובר 2025 רכשה החברה את חברת Expo-Net, המפתחת תוכנת ניהול לענפי הבנייה והאדריכלות.

## מוצרים

* Priority ERP – מערכת לניהול כולל של משאבים ארגוניים, כולל מודולים לניהול כספים, רכש, מלאי, ייצור, מכירות, שירות, משאבי אנוש ועוד.
* Priority Retail – פתרון ייעודי לניהול רשתות קמעונאיות, כולל נקודות מכירה (POS), ניהול מלאי, מועדוני לקוחות ועוד.
* Optima – מערכת לניהול כולל של בתי מלון, כולל הזמנות, קבלה, הנהלת חשבונות, משק בית ועוד.
* משו”ב – מערכת לניהול מוסדות חינוך, נפוצה במערכת החינוך בישראל ומשמשת לתקשורת בין מורים, תלמידים והורים.
* עובדימנט – מערכת לניהול נוכחות עובדים, דיווחי שעות ושכר.

## קישורים חיצוניים
* 

## הערות שוליים

קטגוריה:חברות תוכנה ישראליות
דה הבילנד הורנט

**דה הבילנד הורנט** (באנגלית: **de Havilland DH.103 Hornet**; "צרעה"), היה מטוס קרב דו מנועי שפותח ויוצר על ידי דה הבילנד. המטוס פותח במהלך מלחמת העולם השנייה כממשיך דרכו של הדה הבילנד מוסקיטו, הוא שירת בחיל האוויר המלכותי הבריטי וזרוע האוויר של הצי המלכותי (בדגם **סי הורנט**) בעשור שלאחר סיום מלחמת העולם השנייה.

מטוסי הורנט שירתו בשנים 1946 עד 1955 בשבע טייסות של חיל האוויר המלכותי ו-14 טייסות של זרוע האוויר של הצי המלכותי, בשנים אלו כבר נחשב למיושן לצד ההתפתחויות במטוסים הסילוניים וכניסת מטוסי קרב מתקדים לשירות כגון הדה הבילנד ומפייר והגלוסטר מטאור.

## דגמים עיקריים
300px|ממוזער|שמאל|דגם הקרב הלילי סי הורנט NF.21
* **הורנט F.1:** דגם מטוס הקרב הראשוני (60 יוצרו).
* **הורנט PR.2:** דגם צילום אווירי, החימוש בקדמת המטוס הוחלף בציוד צילום והורחבו מכלי הדלק של המטוס להגדלת טווח הטיסה שלו (5 יוצרו).
* **הורנט F.3:** דגם מטוס קרב משופר, בעל כנפיים מחוזקות לאפשרות לשאת 2 עד 4 רקטות בנוסף לפצצה במשקל עד 454 ק"ג, בנוסף הורחבו מכלי הדלק בדגם להגדלת טווח הטיסה (132 יוצרו).
* **הורנט FR.4:** דגם מטוס קרב סיור מבוסס על ה-F.3 (12 יוצרו).
### סי הורנט
* **סי הורנט F.20:** דגם מטוס קרב ותקיפה ימי, הוא כלל כנפיים מתקפלות ושינויים מבניים בכדי לפעול מנושאת מטוסים כולל וו עצירה. סי הורנטים כללו גם גרסה משופרת של מנוע הרולס רויס מרלין של ההורנט (79 יוצרו).
* **סי הורנט NF.21:** דגם לוחמה ימית לילית, כלל איש צוות נוסף (נווט/מפעיל רדיו) וציוד קשר וזיהוי מותאם לפעילות לילית (72 יוצרו).
* **סי הורנט PR.22:** דגם צילום אווירי, כלל ציוד צילום במקום החימוש בקדמת המטוס (23 יוצרו).

## מפרט טכני (הורנט F.1)
**תכונות כלליות**
* צוות: 1
* אורך: 10.82 מטר
* מוטת כנפיים: 13.716 מטר
* גובה: 4.32 מטר
* שטח כנפיים: 33.5 מטר
* משקל ריק: 5,122 ק"ג
* משקל מלא: 7,176 ק"ג
* משקל המראה מרבי: 8,278 ק"ג
* הנעה: שני מנועי Rolls-Royce Merlin 130/131 (שמאל/ימין), בעלי קירור נוזלי, המספקים 2,070 כוחות סוס (1,540kW) כל אחד.

**ביצועים**
* מהירות מרבית: 413 קשר (764 קמ"ש) בגובה 21,000 רגל (6,400 מטר)
* טווח: 1,290 מייל ימי (2,380 ק"מ) בחימוש מלא
* רום מרבי: 41,500 רגל (12,600 מטר)
* מטען כנף: 213.9 ק"ג למטר רבוע

**חימוש**
* 4 תותחים בקוטר 20 מ"מ
* 2 פצצות במשקל כ־454 ק"ג (1,000 ליברות)
* 8 רקטות RP-3 במשקל 27 ק"ג (בדגם ההורנט F.3)

## קישורים חיצוניים

הורנט
קטגוריה:מטוסי קרב מתוצרת בריטניה
לטי (מחוז פיסק)

**לטי** (בצ'כית: **Lety**) היא עיירה במחוז פיסק בבוהמיה הדרומית בצ'כיה. יש בה כ-300 תושבים. הכפר שרקוב והכפר פוצ'וב שייכים מוניציפלית לעיריית לטי.

## גאוגרפיה
לטי ממוקמת כ  מצפון לפיסק ו דרומית לפראג. הנקודה הגבוהה ביותר בעיירה היא הגבעה Holý vrch בגובה  מעל פני הים.

## היסטוריה
האזכור הכתוב הראשון של לטי הוא משנת 1312.

במלחמת העולם השנייה הוקם בעיר מחנה ריכוז לטי לרומנים וצוענים.

## תחבורה
לטי ממוקמת בצומת של שני כבישים ראשיים: ה-I/4 מפראג לפיסק וה-I/19 (הקטע מפלז'ן ל-Tábor).

## מוסדות
בעיירה נמצא בית קברות עם אנדרטת זיכרון לרצח העם של הרומנים והצוענים הצ'כים. הוא נוצר בשנת 1995

שביל חינוכי מוביל מהכפר אל האנדרטה.

## קישורים חיצוניים

* 
## הערות שוליים

קטגוריה:צ'כיה: יישובים
מוניץ

**מוניץ** הוא שם משפחה אשכנזי ממקור גרמני. מוניץ (Munitz) הוא שמו הגרמני של כפר בדרום בוהמיה, סמוך לצ'סקה בודייוביצה. האזור היה חלק מאוסטרו-הונגריה עד 1918, כיום נקרא Munice בצ'כיה.

קטגוריה:שמות משפחה אשכנזיים
קטגוריה:שמות משפחה טופונימיים
שמואל אהרן מילר

הרב **שמואל אהרן מילר** (מיללער) (תרכ"ט, 1869 - תש"ב, 1942), היה רב ביעדליטש ורב קהילת לאבאווא בגליציה במשך שלושים שנה, ופוסק הלכה בולט בחסידות צאנז ומונקץ'. מחבר מאמרים רבים שכונסו לספר "אבני אש". נספה בשואה.

## ביוגרפיה
שמואל אהרן נולד לר' נפתלי מילר, מו"ץ בעיר גורליץ, במשפחה של חסידי צאנז.

למד בישיבתו של רבי שלמה הלברשטאם מבאבוב.

בהיותו בן שמונה עשרה התמנה לרב ביעדליטש למשך מספר שנים. החל מתרע"ב כיהן כרבה של לאבאווא, הקים בה ישיבה ועמד בראשה. תקופה מסוימת היה במקביל גם ר"מ בישיבה בקראקא.

בין תלמידיו: הרב יעקב הלברשטם, אב"ד טשאקאווא.

היה מקושר לכמה אדמו"רים: רבי ברוך מגורליץ, בנו של רבי חיים מצאנז, לרבי שלמה ליב מטיטשין בקראקא, ובפרט לרבי חיים אלעזר שפירא ממונקץ', בעל "מנחת אלעזר".

קהילתו בלאבאווא מנתה כמה עשרות משפחות שומרות מצוות, אך השפעתו הייתה על כלל המחוז. השפיע על בעלי עסקים בעיר הנופש קריניצה זדרוי לסגור את עסקיהם בשבת.

בשנת תרפ"ה ואחריה שקל לעלות לארץ ישראל, "שכלתה נפשי להיות עמכם בצוותא חדא בארץ ישראל, וכבר כתבתי לוורשא להשתדל בזה...". לאחר פטירתו של הרב יוסף חיים זוננפלד (תרצ"ב) הציע הרבי ממונקץ' שהרב שמואל אהרן מילר יעלה לארץ ויכהן בתור אחד מדייני העדה החרדית בירושלים; אולם הדבר לא יצא לפועל.

עם תחילת מלחמת העולם השנייה ברח מלאבאווא לצאנז. כעבור שנתיים, בטז-יז אלול תש"ב (1942), הובל עם קהילת צאנז למחנה ההשמדה בלזץ' ושם נספה.

## השקפותיו
כאמור היה מקושר לאדמו"רי החסידות. יחד עם זאת, הדגיש שהנהגות החסידות צריכות להיות טפלות ללימוד התורה. במאמר שפרסם בבטאון 'אהל מועד' (איזביצא תרפ"ח, חוברת א-ב) כתב: "וכבר האיר לנו עינינו הגאון האדיר מרן הקדוש בעל דברי חיים ז"ל... שלא לבטוח על דרכי החסידות של מרן קדש הקדשים הבעל שם טוב, כי היה כהוראת שעה על משך מספר השנים הקצוב ולא לדורות עולם, כי הוא טמיר ונעלם, וטובת הנפש לא ייתכן [אלא] רק בתורה ועבודה בהתמדה". להתבטאות זו היה הד בחוגי צאנז וסאטמר.

היה ממתנגדי הציונות, כמקובל בחוגו של האדמו"ר ממונקץ'. עם זאת, סייע בגביית כספים עבור עניי ארץ ישראל, השתדל לרכוש מדי שנה אתרוג לחג הסוכות מארץ ישראל, וכאמור, בשנות ה'תר"פ והלאה שקל באופן מעשי לעלות לארץ.

## כתביו
ר' שמואל אהרן התכתב בענייני הלכה עם גדולי דורו, ותשובות אליו מופיעות בכמה שו"תים, בפרט בשו"ת אמרי יושר מאת הרב מאיר אריק.

כתב ספרים רבים שלא נדפסו ואבדו בשואה. ביניהם ידוע על ספר בהלכות עדות (נכתב בהיותו בן שבע עשרה), ספר על הלכות טריפות שכבר קיבל הסכמות לקראת הדפסה, וספר על הלכות כשרות מזון שנגוע בחרקים.

העניק הסכמות לספרים רבים.

מעזבונו הרוחני נותרו בעיקר עשרות מאמרים שפרסם בכתבי עת רבים, והם לוקטו בספר "אבני אש" (בני ברק תשס"ו), שמחזיק למעלה מ-500 עמ'. עוד בספר זה חידושים על חלק מהספר שב שמעתתא, הסכמותיו לספרים, אוסף מכתבים ששרדו, ועוד.

## משפחתו
אשתו חוה הייתה בתו של ר' מתתיהו וילדשטיין מלאבאווא.

היו לו שני בנים תלמידי חכמים, ר' יואל ור' בן ציון. בתו שרה חוואלא נישאה לרב אבא וואקס, אב"ד פראשאוויץ ומחבר "שו"ת בית אבא" (נדפס בקרקוב תרפ"ב-תרפ"ד, ושוב בתוך 'אבני אש' ב"ב תשס"ו). בתו רחל לאה נישאה לר' משה יהושע, המכונה "העילוי מטשיטש". כמעט כל צאצאיו נספו בשואה. נכדתו מירל, בתה של שרה, נישאה לרב חיים מאיר אפשטיין מתל אביב.

## לקריאה נוספת
* **אבני אש** עמ' טו-עח.
* **גורליצה - ספר יזכור** עמ' 168.
* **[[אנציקלופדיה לחכמי גליציה]]** ח"ג עמ' 842 - 849.

## הערות שוליים

קטגוריה:רבנים שנספו בשואה
קטגוריה:נפטרים במאה ה-20
קטגוריה:ילידי 1869
פרדי אוברסטייחן

**פרדי נאנדה דקר-אוברסטייחן** (בהולנדית: **Freddie Nanda Dekker-Oversteegen**; 6 בספטמבר 1925 – 5 בספטמבר 2018) הייתה חברה במחתרת ההולנדית במהלך כיבוש הולנד במלחמת העולם השנייה.

## חייה המוקדמים
פרדי אוברסטייחן נולדה ב-6 בספטמבר 1925 בכפר  הולנד, היום חלק מהארלם. הוריה התגרשו כשהייתה קטנה, והיא ואחותה הגדולה טרוּס מנגר-אוברסטייחן, הגדולה ממנה בשנתיים, גדלו עם אמן. מאוחר יותר נישאה האם בשנית וילדה את אחיה למחצה. אמן הייתה קומוניסטית, שעודדה את הבנות לעזור לנזקקים ולפעול לשינוי חברתי. המשפחה חיה בעוני, אך למרות זאת, לפני שהמלחמה הגיעה להולנד, החביאו פליטים שברחו מהגרמנים.

## מלחמת העולם השנייה
כשהמלחמה הגיעה להולנד, זוג יהודים שהמשפחה החביאה בבית שלה הועבר למקום אחר. הקהילה היהודית חששה שיתפסו אותם אצלם, כי הדעות הפוליטיות של המשפחה היו ידועות. אבל בסופו של דבר הזוג נתפס ונרצח, והדבר השפיע מאוד על פרדי. פרדי אוברסטייחן ואחותה הגדולה טרוס החלו לחלק עלונים אנטי-נאציים, דבר שמשך את תשומת לבו של מפקד מועצת ההתנגדות בהארלם, פרנס ואן דר וויל. באישור אמן הצטרפו הבנות למועצת ההתנגדות. פרדי הייתה אז בת ארבע עשרה, אך נראתה צעירה יותר כשאספה את שערה בצמות, מה שעזר לפעילותה במחתרת כי פחות חשדו בה.

אוברסטייחן, אחותה, וחברתן האני סכאפט פעלו לחבל בנוכחות הצבאית הנאצית בהולנד. הייתה תקופה שהן היו הנשים היחידות במחתרת ההולנדית. הן פעלו להשבית גשרים ופסי רכבת בעזרת חומר נפץ, הן הבריחו ילדים יהודים למקומות מסתור, והעבירו מסמכים ונשק ממקום למקום עבור המחתרת.

האחיות אוברסטייחן גם השתתפו בהרג חיילים נאציים. באחד המקרים פרדי שימשה כתצפיתנית, בזמן שטרוס פלירטטה עם קצין נאצי בבר, ושכנעה אותו לצאת איתה לטייל ביער, שם חיכו לו אנשי המחתרת שירו בו והרגו אותו. הבנות גם ירו בעצמן בקצינים נאציים, תוך כדי נסיעה על אופניים, או בקרבת הבתים של הקצינים. המשימות האלה לא היו קלות לאחיות, אבל הן הרגישו שהן הכרחיות. לעומת זאת, הן סירבו לקחת חלק במשימה שכללה חטיפה של ילדים של קצין נאצי במטרה לשחרר תמורתם אסירים הולנדיים, כי הן פחדו שהילדים יפגעו.

## לאחר המלחמה

הפעילות במחתרת ההולנדית במהלך מלחמת העולם השנייה השפיעה על אוברסטייחן והטראומה הקשתה עליה בהמשך חייה. בראיון שנתנה ציינה שהיא התמודדה עם הטראומה על ידי "נישואין ועשיית ילדים", אך היא סבלה מסיוטים וקשיי שינה.

בשל היחס השלילי לקומוניזם במלחמה הקרה, האחיות אוברסטייחן לא קיבלו בהולנד את הכבוד והיוקרה שהגיעו להן, בעקבות הקשר שלהן לקומוניזם. רק בשנת 2014 זכו פרדי וטרוס ב על ידי ראש ממשלת הולנד, מארק רוטה, על פעולות ההתנגדות שלהן במהלך המלחמה. נקראו גם רחובות על שמן.

אוברסטייחן שימשה כחברת מועצת המנהלים בקרן הלאומית של האני סכאפט, שהוקמה על ידי אחותה, טרוס.

לקראת סוף חייה, אוברסטייחן חוותה סדרה של התקפי לב. היא נפטרה ב-5 בספטמבר 2018 בבית אבות, יום אחד לפני יום הולדתה ה-93.

## חיים אישיים
פרדי אוברסטייחן התחתנה עם יאן דקר. נולדו להם שלושה ילדים.

## קישורים חיצוניים

## הערות שוליים

קטגוריה:חברי המחתרת ההולנדית
קטגוריה:ילידות 1925
קטגוריה:הולנדים שנולדו ב-1925
קטגוריה:נפטרות ב-2018
קטגוריה:הולנדים שנפטרו ב-2018
מרתה צ'אקאן

**מרתה צ'אקאן** (לפני נישואיה שטיינר, בהונגרית: **Csákány Márta**; בודפשט, 2 באפריל 1920 – בלטונפירד, 16 ביוני 2006) הייתה במאית קולנוע של סרטים מדובבים בעיקר, יהודייה-הונגרייה, זוכת פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה).

## קורות חיים
מרתה שטיינר נולדה במשפחה יהודית כבתם של שומה שטיינר ושל אילונה גולדשטיין. היא שרדה את השואה ומשנת 1957, הייתה במאית הדיבוב של כ-20–30 סרטים בשנה. מאות סרטיה מלווים את הקולנוע ההונגרי ואת הקהל ההונגרי עד היום. היא זכתה במספר פרסים.
## חייה הפרטיים
ב-1941 היא נישאה לרדיולוג פרופסור ד"ר ג'רג' צ'אקאן (מקודם גרינוולד). נולדו להם שני ילדים;מתיאש ג'רג' צ'אקאן, רופא גינקולוג ומיילד (1946-2022) וז'וז'ה צ'אקאן (1949).
## פרסים
* פרס בלה באלאז'
* פרס האמן המצטיין של הונגריה

## הבימויים שלה
יש לציין שבהונגריה כל הסרטים מדובבים

## לקריאה נוספת
* פטר הרמן: מי זה מי 2002 CD-ROM, Biográf Kiadó 

## קישורים חיצוניים

* מרתה צ'אקאן - בסיס נתונים אינטרנטי
* מרתה צ'אקאן נפטרה
* מרתה צ'אקאן ב-youtube

קטגוריה:יהודיות הונגריות
קטגוריה:במאי קולנוע יהודים הונגרים
קטגוריה:במאיות קולנוע יהודיות
קטגוריה:במאיות דיבוב
קטגוריה:בודפשט: אישים
קטגוריה:יהדות בודפשט
קטגוריה:ניצולות השואה: הונגריה
קטגוריה:הונגריות שנולדו ב-1920
קטגוריה:הונגרים שנולדו ב-1920
קטגוריה:הונגריות שנפטרו ב-2006
קטגוריה:הונגרים שנפטרו ב-2006
FreeCAD

**FreeCAD** היא תוכנת CAD ו BIM לשימוש כללי עם תמיכה בשיטת אלמנטים סופיים (FEM). היא יועדה לתכנון מוצר בהנדסת מכונות אך הורחבה למגוון רחב יותר של שימושים סביב הנדסה, כגון אדריכלות והנדסת חשמל. FreeCAD היא תוכנה חופשית וקוד פתוח, תחת רישיון LGPL-2.0 (או מאוחר יותר), וזמינה עבור מערכות ההפעלה Linux, macOS ו- Windows. משתמשים יכולים להרחיב את הפונקציונליות של התוכנה באמצעות שפת התכנות Python.

## מאפיינים
### כללי
FreeCAD כולל כלים הדומים ל־CATIA, Creo, SolidWorks, Solid Edge, NX, Inventor, Revit, ולכן גם נכנס לקטגוריה של מידול אינפורמציה של מבנה (BIM), תכנון מכני בעזרת מחשב (MCAD), PLM, CAx ו־CAE. היא נועדה להיות מודל פרמטרי מבוסס תכונות עם ארכיטקטורת תוכנה מודולרית, מה שמקל על מתן פונקציונליות נוספת מבלי לשנות את מערכת הליבה.

בדומה למעצבי 3D CAD מודרניים רבים, ל-FreeCAD יש רכיב 2D כדי להקל על המרת ציור 3D-to-2D. במצב הנוכחי, ציור דו-ממדי ישיר (כמו AutoCAD LT ) אינו מוקד עבור תוכנה זו, וגם לא אנימציה או מניפולציה של מודל תלת-ממד (כמו בלנדר, מאיה או סינמה 4D). עם זאת, האופי המודולרי של FreeCAD מאפשר למשתמש להתאים את זרימת העבודה שלו לסביבות כאלה באמצעות שימוש בתוספים.

FreeCAD משתמשת בספריות קוד פתוח ביניהן Open CASCADE Technology Coin3D (גלגול של Open Inventor), מסגרת ה-Qt GUI וכן Python. כאשר FreeCAD עצמו יכול לשמש גם כספרייה על ידי תוכנות אחרות.

## פורמטי קבצים נתמכים
פורמט הקובץ הראשי של FreeCAD הוא **FreeCAD Standard file format** (קובץ עם הסיומת FCStd.). זהו קובץ zip סטנדרטי שמכיל קבצים במבנה מסוים. המסמך Document.xml מכיל את כל הגדרות האובייקטים הגאומטריים והפרמטריים. GuiDocument.xml מכיל פרטי ייצוג חזותי של אובייקטים. קבצים אחרים כוללים קובצי brep עבור אובייקטים ותמונה ממוזערת של ציור.

מלבד פורמט הקבצים של FreeCAD, ניתן לייצא ולייבא קבצים ב־DXF,SVG ,STEP, IGES, STL (STereoLithography), OBJ (Wavefront), DAE (Collada), SCAD (OpenSCAD), IV (Inventor) ו־IFC.

## קישורים חיצוניים
* 

## הערות שוליים

## לקריאה נוספת
* Falck, Daniel; Collette, Brad (2012): *FreeCAD [How-to].* *Solid Modeling with the Power of Python*, Packt Publishing, Birmingham, .
* Hinchliffe, Jo; van Havre, Yorik (2022): *FreeCAD for Makers.* *From The Makers of HackSpace Magazine*, Raspberri Pi Press, PDF (CC BY-NC-SA 3.0).
קטגוריה:תוכנות שהושקו ב-2002
קטגוריה:תוכנה לתכנון בעזרת מחשב
קטגוריה:תוכנות תלת־ממד
אחרי המלחמה (סרט, 2019)

**אחרי המלחמה** (באנגלית: **The Aftermath**) הוא סרט קולנוע, קופרודוקציה אמריקאית - בריטית - גרמנית משנת 2019 בבימויו של ג'יימס קנט, עם קירה נייטלי, אלכסנדר סקושגורד וג'ייסון קלארק בתפקידים הראשיים.

התסריט מבוסס על הרומן "The Aftermath" של רידיאן ברוק  משנת 2013. העלילה מתרחשת באזור הכיבוש הבריטי בגרמניה זמן קצר לאחר סיום מלחמת העולם השנייה. הסרט צולם בסביבות פראג.

## תקציר העלילה
המבורג 1945. חמישה חודשים לאחר סיום מלחמת העולם השנייה. רייצ'ל מורגן (קירה נייטלי) מגיעה לעיר ההרוסה ברובה כדי להיפגש עם בעלה קולונל לואיס מורגן (ג'ייסון קלארק) שאחראי על הסדר והשיקום באזור. היא מדוכאת לאחר שבנם מייקל בן ה-11 נהרג בהפצצה גרמנית. הם משתכנים בווילה מפוארת שהוחרמה ממשפחת לוברט הגרמנית.

סטפן לוברט (אלכסנדר סקושגורד) הוא ארכיטקט שגר שם עם בתו פרידה (פלורה טימן). אם המשפחה נהרגה בהפצצת המבורג. לואיס מתיר להם לגור בקומה העליונה. היחסים בין רייצ'ל ולואיס מתוחים בעקבות מות הבן. היא מרגישה שהוא מאשים אותה שלא הגנה על הבן. לואיס מרבה להיעדר בגלל תפקידו הבכיר ורייצ'ל נשארת לבד עם סטפן. הרגשות האנטי גרמנים שלה נחלשים לאור התנהגותו האמפתית של סטפן עד שהם מתחילים לקיים יחסים אינטימיים.

פרידה חשה שנאה לאנגלים שהרגו את אמה ומצטרפת לברטי (יאנק שומן) שהוא חבר בחבורת וורוולף שמבצעים פעולות נגד הבריטים. ברטי אורב ללואיס ופותח עליו באש אך לואיס רודף אחריו וברטי טובע לאחר שדרך על קרח שנשבר.

סטפן מתכוון לעזוב את המקום ולנסוע לאזור האלפים שם יש לו שטח שעליו יבנה את ביתו. ריצ'ל מסכימה להתלוות אליו ומודיעה זאת ללואיס. לואיס מקבל תפקיד בלונדון ומתכונן לנסוע לשם. רייצ'ל נפרדת ממנו ומתלווה לסטפן ופרידה אך בתחנת הרכבת היא מתחרטת וחוזרת ללואיס והם מתחבקים.

## צוות השחקנים

## קישורים חיצוניים
* 

*קדימון לאחרי המלחמה, באתר יוטיוב
*מאחורי הקלעים של אחרי המלחמה, באתר יוטיוב
*על הסרטת מאחרי המלחמה, באתר יוטיוב

קטגוריה:סרטי 2019
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה בריטיים
קטגוריה:סרטי דרמה גרמניים
אורלנדו שוורדט

**אורלנדו שוורדט** (באנגלית: **Orlando Schwerdt**; נולד ב-2002) הוא שחקן אוסטרלי.

## קריירה
בשנת 2018 שיחק בסרט הקצר "אינקובטור". בשנת 2019 שיחק בתפקיד ראשי בסרט האוסטרלי "ההיסטוריה האמיתית של כנופיית קלי". בסרט גילם שוורדט את נד קלי שודד הדרכים האוסטרלי בצעירותו. הביקורת שיבחה את משחקו.

בשנת 2020 שיחק בסרט האוסטרלי "ילדי התירס" המבוסס על ספר באותו שם מאת סטיבן קינג.

בשנת 2023 שיחק בתפקיד ראשי בסרט "ציפור לבנה: סיפור פלא" לצד הלן מירן וברייס גייזר. בסרט מגלם שוורדט ילד צולע בשם ז'וליין, שנעזר בקב לאחר שלקה בפוליו. כל התלמידים לעגו לו. כשנכנסו הגרמנים לכפר הם עצרו את הוריה של שרה, ילדה יהודיה בשם שרה. אביה (ישי גולן) הצליח להימלט ואימה נשלחה לאושוויץ ונספתה שם. שרה הצליחה להימלט ברגע האחרון וניצלה בעזרת ז'וליין ומשפחתו שהחביאו אותה אצלם במשך כל המלחמה.

## פילמוגרפיה

### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-2002
תרמית המאה העשרים

**תרמית המאה העשרים: המקרה נגד ההשמדה המשוערת של יהדות אירופה** (באנגלית: *The Hoax of the Twentieth Century: The Case Against the Presumed Extermination of European Jewry*) הוא ספר מאת עוזר פרופסור להנדסת חשמל באוניברסיטת נורת'ווסטרן ומכחיש השואה ארתור בוץ . הספר פורסם במקור בשנת 1975 בממלכה המאוחדת על ידי הוצאת Historical Review Press של אנתוני הנקוק  (Anthony Hancock), הידוע כמוציא לאור של ספרות הכחשת השואה. יצירה אנטישמית זו הייתה בעלת השפעה בתנועת הכחשת השואה. האקדמאי הקנדי אלן ט' דייוויס תיאר זאת כ"קלאסיקה אנטישמית".

בוץ טען שגרמניה הנאצית לא השמידה מיליוני יהודים באמצעות תאי גזים רצחניים במהלך מלחמת העולם השנייה, ושהשואה הייתה תרמית לצורכי תעמולה.

הספר נאסר לפרסום והפצה בקנדה והוא מדורג בדירוג X בגרמניה, כלומר - שם לא ניתן להציגו או לפרסם אותו. בשנת 2017, חברת מכירת הספרים המקוונת אמזון הסירה את הספר, יחד עם כותרים אחרים המכחישים שואה, מאתריה בארצות הברית ובבריטניה.

## הערות שוליים

קטגוריה:ספרים שצונזרו
קטגוריה:חיבורים אנטישמיים
קטגוריה:הכחשת השואה
בלה סילארד

**בלה סילארד** (במקור **שטיינר**, בהונגרית: **Szilárd Béla**; מזברן, 20 בינואר 1884 – פריז, 2 ביוני 1926) היה כימאי ורדיולוג יהודי-הונגרי, פרופסור במחלקה לרדיולוגיה של אוניברסיטת מדריד. אביר לגיון הכבוד הצרפתי.

## קורות חיים
בלה שטיינר נולד במשפחה יהודית כבנם של איגנץ שטיינר ושל אמיליה בק. הוא השלים את לימודיו בבית הספר התיכון בעיר בקשצ'אבה ובדברצן ולאחר מכן למד רוקחות באוניברסיטת אטווש לוראנד. הוא קיבל את התעודה שלו ב-1904 ואת הדוקטורט שלו ב-1905. בשנת 1906 הפך למרצה באוניברסיטת בודפשט לטכנולוגיה ולכלכלה. משנת 1907 המשיך את לימודיו בסורבון, אך במקביל היה עמית של מעבדת קירי בראשות מארי קירי. ב-1908 פורסם בהונגריה תרגומו להשערת פואנקרה של אנרי פואנקרה.

ב-1912 הקים מעבדת מחקר עצמאית בפריז (Laboratoire de Produits Radioactifs). משנת 1914 התגורר בלונדון ולאחר מכן במדריד. אנדור רווס, הכתב במדריד של עיתון האשט מבודפשט, דיווח כי פרופסור בלה סילארד מונה לראש המחלקה לרדיולוגיה של אוניברסיטת מדריד. משנת 1920 התיישב בפריז והמשיך ופרסם את סדרת הניסויים שלו. הוא התחתן עם בתו של אדודת קומפר-מורל , פוליטיקאי סוציאליסטי צרפתי.

במסגרת עבודתו עסק גם בפוטוכימיה, לומינסנציה, בהשפעות הביולוגיות של קרינה רדיואקטיבית, תרופות רדיואקטיביות, מדידה כמותית של קרני רנטגן וקרינה רדיואקטיבית, קולואידים, תורת מקור החומר החי ותולדות ההתפתחות. מהנושאים הנ"ל. הוא פרסם **יותר ממאה מחקרים** בכתבי עת הונגריים וזרים, ורשם פטנטים רבים מתוצאותיו. מכתביו ומורשתו נשמרים בארכיון של באוניברסיטת בודפשט לטכנולוגיה ולכלכלה ובכתבי היד של האקדמיה ההונגרית למדעים.

## עבודותיו (חלקי מאוד)
* רדיום ורדיואקטיביות (בודפשט, 1905)
* פירוק אלקטרוליטי והיווצרות אלכוהול בתמיסה אלכוהולית מוחלטת (בודפשט, 1905)

## פרסים והוקרה
* אביר לגיון הכבוד (1925)

## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* Egy újabb külföldön világhírűvé vált magyar tudós (מדען הונגרי נוסף שזכה לשם עולמי)
* ↑ Anderle 2006: Anderle Ádám: A magyar-spanyol kapcsolatok ezer éve. Szeged: Szegedi Egyetemi Kiadó. 2006. (קשרי הונגריה - ספרד לאורך 1000 שנים)

## ביבליוגרפיה
* בלה סילארד (Pesti Hírlap, 3 ביוני 1926)
* Béla Szilárd (Az Újság, 3 ביוני 1926)
* Ferenc Szabadváry-Zoltán Szőkefalvi-Nagy: ההיסטוריה של הכימיה בהונגריה (בודפשט, 1972)
* גאבור פאלו: העבודות הפוטוכימיות של בלה סילארד (סקירת היסטוריה טכנית, 1974)

## הערות שוליים

קטגוריה:כימאים יהודים הונגרים
קטגוריה:רדיולוגים יהודים הונגרים
קטגוריה:מעוטרי אות לגיון הכבוד
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:בוגרי אוניברסיטת אטווש לוראנד בודפשט
קטגוריה:פריז: אישים
קטגוריה:הונגרים שנולדו ב-1884
קטגוריה:הונגרים שנפטרו ב-1926
פירס (מודול)

שמאל|ממוזער|200px|מודול "פירס" לפני חיבור לתחנת החלל
**פירס** (ברוסית:**Пирс **, רציף) - היה מודול של תחנת החלל הבין-לאומית שנבנה ברוסיה. הוא נבנה על ידי תאגיד הטילים והחלל אנרגיה בבהזמנת רוסקוסמוס. מודול שוגר לחלל בשנת 2001 בעזרת חללית מטען. הוא חובר לתחנת החלל הבין-לאומית ופעל עד לשנת 2021.

## תיאור המודול
שמאל|ממוזער|200px|תיאור מערכות המודול
מודול נבנה על ידי תאגיד הטילים והחלל אנרגיה בהתאם למפרט של רוסקוסמוס. הוא היה מיועד לעגינה של חלליות מדגם פרוגרס או סויוז - קיימות 2 תא עגינה. כמו כן מודול כלל מנעול אוויר ליציאה מתחנת החלל לפעילות חוץ רכבית. מודול נבנה מפלדה ואלומיניום. אורכו 4.9 מ' וקוטר עד 2.6 מ'. הנפח הפנימי הוא כ-13 מ"ק.

תא עגינה צוידה במערכת העברת דלק מחללית מטען למודול "זבזדה" או למודול "זאריה".

בהתאם לתכנון המקורי היה מתוכנן לייצר מודול זהה נוסף. לאחר שינויי תכנון של תחנת החלל שבוצעו בשנת 2009 פונקציות אלו הועברו מודול "פואיסק".

שיגור המודול בוצע ב-14 בספטמבר 2001 מקוסמודרום בייקונור בעזרת משגר סויוז U. לצורך המשימה נבנה חללית מטען פרוגרס ייעודית בו בוצעו התאמות נדרשות. עגינה בוצע לתא עגינה "נדיר" במודול "זבזדה". באותה עת תחנת החלל הייתה מאוכלסת על ידי משלחת מס' 3 שפעלה לקליטת המודול.

בהמשך על ידי צוות של משימות STS-96 ו-STS-101 הובאו לתחנת החלל מנופי STRELA. מנוף ראשון הותקן על ידי משלחת מס' 3 ומנוף השני על ידי משלחת מס' 4. בשנת 2012, לקראת הוצאת המודול מניצול, מנופים הועברו למודול "פואיסק" ו"זאריה" בהתאם.

מודול נבנה מפלדה ואלומיניום. אורכו 5.5 מ' וקוטר עד 4 מ'. הנפח הפנימי הוא כ-34 מ"ק.

בתקופת פעילות דרך המודול צוותי תחנת החלל יצאו ל-52 פעילויות חוץ-רכביות ועגנו חלליות רבות.

ב-26 ביולי 2021 מודול נותק מתא עגינה וחובר לחללית מטען פרוגרס MS-16. לאחר החיבור חללית מטען החלה בתמרון שהסתיים לירידה לאטמוספירה בו היא נשרפה.

לתא עגינה שהשתחרר בהמשך חובר מודול "נאוקה".

## קישורים חיצוניים

* [תיאור המודול באתר [נאס"א]]
* תיאור המודול
* תיאור המודול 

קטגוריה:רכיבי תחנת החלל הבין-לאומית
לאון אלקלעי

**לאון אלקלעי** הוא שף, מסעדן, מגיש טלוויזיה ומחבר ספרי בישול ישראלי. מזוהה עם המסעדות טוני וספה, ג'ירף, ו"גרגנטואה".

## ביוגרפיה
אלקלעי נולד למשפחה ממוצא בולגרי ועסק בעבודות שונות בהם כמאבטח, סוכן ביטוח, עורך וידאו ולימד צילום בבית-הספר התיכון העירוני (המקצועי י"ד ויצו צרפת) בתל אביב. בשנת 1988 במסגרת עבודתו כצלם, ליווה להקת בלט בטיול ליפן וסין שם הכיר את המטבח הסיני שהיה למטבח האהוב עליו לצד המטבח האיטלקי.
כשחזר החל לבשל במסעדת זליג של חברו הטוב חנוך פרבר ולאחר סגירת המסעדה, פתחנו השניים בשנת 1991 את מסעדת "גרגנטואה" ביפו (על שם סדרת הספרים הצרפתית).
הוא הנחה את תוכנית הבישול "אצל לאון" ששודרה בשנות ה-90 בטלעד ובשנת 2014 את "לאון אל דנטה" שהתמקדה באוכל איטלקי. כמו כן הגיש פינת בישול בתוכנית אודטה בערוץ 10.

בשנת 2006, פתח ביחד עם האחים ירזין ועורך הדין טל שטרן, את פיצריית הבוטיק "טוני וספה", בה הוא שותף מאז, שנהפכה לרשת פיצריות בהן הפיצות נמכרות לפי משקל בהתאם לבחירת הלקוח. הם שותפים גם במסעדת "שניצריה" ברמת החייל בתל אביב המתמחה בשניצלים. אלקלעי היה השף היועץ של רשת המסעדות האסייתיות "ג'ירף" מיום הקמתה ובמשך עשר שנים עד שהחל לעבוד בייעוץ פרטי.

כיועץ קולינרי, אלקלעי החל לייעץ ולהדריך בהקמת מסעדות, הדרכת צוות ובניית תפריטים. הוא כתב וחיבר תפריטי מסעדות שונות בהן טרנטינו בראשון לציון, "גוסטינו" ברמת ישי, ביסטרו "רוטשילדס קיטצ'ן", "ולרי" בכפר ויתקין ומסעדת הדגים ופירות הים "ג'קו אסיה" בהרצליה של המסעדן אפי אלאלוף.

## ספרי בישול שכתב
* לאון אלקלעי, **ארוחה בטבע-מתכונים לחוויות בחיק הטבע**, הוצאת כרטא, 2001
* לאון אלקלעי, **מדריך כרטא-ארוחות בטבע**, הוצאת כרטא, 2001

## חיים אישיים
אלקלעי נשוי לסיגלית.

## קישורים חיצוניים

*
*
*
* 
*מתכוניו באתר השולחן

## הערות שוליים

קטגוריה:שפים ישראלים
קטגוריה:מנחי טלוויזיה ישראלים
קטגוריה:מחברי ספרי בישול ישראלים
קטגוריה:מסעדנים ישראלים
דיסקוגרפיה של עברי לידר

**[[עברי לידר]]** (נולד ב-10 בפברואר 1974) הוא זמר, מלחין ומפיק מוזיקלי ישראלי. לידר זכה לפרסומו בתור אחד מהאמנים המובילים בתחום המוזיקה הישראלית וידוע בסגנונו המשלב בין רוק, פופ ודאנס.

ערך זה עוסק בדיסקוגרפיה של לידר, הכוללת שבעה אלבומי אולפן, ארבעה אלבומי הופעה, שלושה מיני-אלבומים, שני מארזי תקליטורים, אלבום רמיקס אחד, אלבום וידאו אחד, שבעים ושבעה סינגלים ושישים ושבעה וידאו-קליפים.

הערך אינו כולל את הדיסקוגרפיה של להקת The Young Professionals, בה היה חבר לידר בשנים 2009-2015.

## אלבומים
### אלבומי אולפן

### אלבומי הופעה

### מארזי תקליטורים

### אלבומי רמיקס

## מיני-אלבומים

## סינגלים

### שנות התשעים של המאה העשרים

### שנות האלפיים

### שנות העשרה של המאה העשרים ואחת

### שנות העשרים של המאה העשרים ואחת

## הופעות אורח

## וידאוגרפיה
### אלבומי וידאו

### וידאו קליפים
היכן שלא מצוין שם הבמאי, משמע לא ניתן לו קרדיט.

קטגוריה:עברי לידר
לידר, עברי
Austin (שיר של דאשה)

"**Austin**" (בעברית: "**אוסטין**") הוא סינגל שהוקלט על ידי הזמרת-יוצרת האמריקאית דאשה. השיר יצא לאור ב-17 בנובמבר 2023, על ידי חברות התקליטים וורנר רקורדס ו-Version III, כסינגל מתוך האלבום, **. דאשה הייתה שותפה לכתיבת השיר, שהפך לוויראלי בטיקטוק. "Austin" הפך לסינגל הראשון של דאשה במצעד, והגיע למקום ה-28 במצעד הבילבורד הוט 100 באפריל 2024. מחוץ לארצות הברית, "Austin" הגיע לשיא בעשירייה הראשונה של המצעדים בבלגיה (פלנדריה), אירלנד, הולנד, נורווגיה ובריטניה.

## רקע וכתיבה
"Austin" נוצר לאחר שדאשה ושותפיה עבדו על שיר אחר בשם "Play Dumb", אשר נכתב על "לדעת שבוגדים בך", ושאליו לא הצליחה דאשה להתחבר. הוא נזנח ובפרספקטיבה של "אישה מבוזה" מהשיר הזה נעשה שימוש עבור "Austin" והוא נהפך ל"משהו ממש מגוחך ומהנה וסוג של רע". זה תואר כ"אודה קליט למאהב שפשוט לא מתחייב".

השיר הפך לוויראלי בטיקטוק במרץ 2024, לאחר שדאשה פרסמה סרטון של עצמה רוקדת שורות לצלילי השיר, מה שהוביל לשימוש בלמעלה מ-300,000 סרטונים על הפלטפורמה.

## ביקורות
### הופעות ברשימות

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים על בגידה: זוגיות
קטגוריה:שירי מוזיקת קאנטרי אמריקאיים
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:סינגלים בהוצאת וורנר רקורדס
גטו אולקוש

**גטו אולקוש** היה גטו יהודי באולקוש, פולין, תקופת הכיבוש של פולין על ידי הגרמנים במלחמת העולם השנייה.

הגטו נוצר בספטמבר 1941 וכלל את החלק הצפון-מזרחי של העיר, וכן את הכפרים הסמוכים סיקורקה, סלויקי ופרסו. בשעת השמדת הגטו היו בו כ-3.4 אלף תושבים. ביוני 1942 הוא חוסל על ידי הגרמנים, ורוב תושביו נהרגו בתאי גזים, ככל הנראה במחנה ההשמדה אושוויץ בירקנאו.

## ראו גם
* יום רביעי הארור של אולקוש (השפלת אולקוש)

## קישורים חיצוניים
* 
* 
* 
* 

אולקוש
כריסטיאן אוליבר

**כריסטיאן אוליבר** (בגרמנית: **Christian Oliver**; נולד ב-3 במרץ 1972) הוא שחקן גרמני.

## ביוגרפיה
אוליבר נולד בסקסוניה התחתונה, הוא עבר לארצות הברית על מנת לעבוד שם כדוגמן וגם למד משחק בניו יורק ולוס אנג'לס.

הוא שיחק בסדרת הבת של "הצלצול הגואל", "הצלצול הגואל: הכיתה החדשה", שם גילם את בריאן, נער שווייצרי הבא ללמוד בתיכון בייסייד במסגרת חילופי סטודנטים. ב-1995 שיחק בסרט הנעורים "The Baby-Sitters Club". בשנים 2002–2004 שיחק בסדרת המשטרה הגרמנית "Cobra 11".

ב-2006 שיחק בסרט "הגרמני הטוב", העוסק בברלין שלאחר מלחמת העולם השנייה. באותה שנה גילם סטודנט לרפואה בסרט "Subject Two". ב-2008 הופיע בסדט "מבצע ואלקירי (סרט)". ב-2009 שיחק בסרט "Tribute", המבוסס על ספר מאת נורה רוברטס. ב-2011 גילם בן אצולה בסרט "שלושת המוסקטרים".

## קישורים חיצוניים

קטגוריה:שחקני קולנוע וטלוויזיה גרמנים
קטגוריה:דוגמנים גרמנים
קטגוריה:גרמנים שנולדו ב-1972
וילהלם גדעון

**וילהלם גדעון** (15 בנובמבר 1898 – 23 בפברואר 1977) היה קצין שוצטאפל ומפקד מחנה ריכוז נאצי.
## ביוגרפיה
גדעון, שנולד באולדנבורג שבמדינת סקסוניה התחתונה, החל לעבוד כמהנדס מתלמד, אך לימודיו הסתיימו עם פרוץ מלחמת העולם הראשונה, כאשר התנדב לשירות בצבא הקיסרי הגרמני.

גדעון התגייס ל-SS בשנת 1933 (מספר חבר 88,657) ולמפלגה הנאצית בשנת 1937 (חבר 4,432,258). היו לו תפקידים שונים ב-SS, החל בהצבה ב-SS-Reiterstandarte ה-9 (פרשים) מ-1934 עד 1939. לאחר מכן, הוא הועבר לדיוויזיית ה-SS ה-3 Totenkopf עד 1942, ולאחר מכן סופח לזמן קצר ל-SS-Wirtschafts-Verwaltungshauptamt. הוא גם שירת לתקופה קצרה במחנה הריכוז נוינגמה וכמנהל ה־SS-Standarte ה-88 בהמבורג.

גדעון זוהה על ידי אוסוולד פוהל כקצין אס אס אמין, והועלה לדרגת האופטשטורמפיהרר על ידי מפקד מחנה הריכוז. הוא מונה למפקד מחנה הריכוז גרוס-רוזן ב-16 בספטמבר 1942, כמחליפו של ארתור רודל, והחזיק בתפקיד עד 10 באוקטובר 1943, כאשר יוהנס האסברוק החליף אותו. תפקידו האחרון היה בסגל מפקד האס אס והמשטרה בדנמרק הכבושה עד לכניעתה של גרמניה ב-1945. ההליכים המשפטיים נגד גדעון בוטלו בשנת 1962.

גדעון נמצא בשנת 1975 כאשר ההיסטוריון הישראלי תום שגב ראיין אותו לספרו "חיילי הרשע", מחקר על מפקדי מחנות הריכוז. לאחר שבתחילה שיתף פעולה עם שגב, גדעון סיים את הראיון בטוענו לפתע כי הוא אדם אחר, שבמקרה נקרא גם הוא וילהלם גדעון, ולא מפקד גרוס-רוזן לשעבר.

## לקריאה נוספת
* Orth, Karin: *Die Konzentrationslager-SS*. dtv, München 2004, .
* תום שגב: *Die Soldaten des Bösen. Zur Geschichte der KZ-Kommandanten*. Rowohlt, Reinbek bei Hamburg 1995, .
* Ernst Klee: *Das Personenlexikon zum Dritten Reich: Wer war was vor und nach 1945.* Fischer-Taschenbuch-Verlag, Frankfurt am Main 2005. .

## הערות שוליים

קטגוריה:מפקדי מחנות ריכוז
קטגוריה:אנשי ואפן אס אס
קטגוריה:גרמנים שנולדו ב-1989
קטגוריה:גרמנים שנפטרו ב-1977
גטו פרישטאק

**גטו פרישטאק** נוצר בשטעטל הפולני של פרישטאק במהלך מלחמת העולם השנייה על ידי גרמניה הנאצית והתקיים עד 18 באוגוסט 1942, אז חוסל.

## היסטוריה
עם פרוץ מלחמת העולם השנייה אוכלוסיית פרישטק היהודית מנתה שלושת רבעים מכלל האוכלוסייה, 1,322 נפשות במספר. צורות המסחר העיקריות בפרישטק בתקופה זו כללו מלאכה וחקלאות. הכיבוש הגרמני של העיירה החל ב-8 בספטמבר 1939, כאשר חיילים גרמנים שדדו בתים וחנויות של יהודים וגייסו יהודים בכוח. שבוע לאחר שהחל כיבוש פרישטק, בראש השנה, הציתו חיילים גרמנים חפצי קודש ורצחו מתפללים יהודים בבית הכנסת. בנובמבר 1939, הגרמנים סיפחו את פרישטק לגנרל גוברנמנן על ידי מיזוג העיירה עם קרייס, יאסלו, ששכנה במחוז קרקוב.

בשנים 1940 עד 1943 ריכז קצין ה-SS, ד"ר וילהם רשוויץ את הפעולות האנטישמיות שהיו בקריס יאסלו. תחת סמכותו של רשוויץ היה ה-GPK שהאחראים על יחידת שוטרים גרמנית שהוצבה בתוך פרישטק. המשטרה הגרמנית הייתה אחראית על המשטרה הפולנית. ב-1939 הקימו הגרמנים יודנראט המורכב מזקני קהילה יהודים, אותו הכניסו תחת היודנראט האזורי של קרייס יאסלו ב-29 באפריל 1940. היודנראט של פרישטק היה אחראי על יחידה משטרה יהודית ומופקד על גיוס יהודים בין הגילאים 15 עד 60 לעבודות כפייה. בשנת 1940 הוטל על היודנראט פירשטק גם לנהל את הפליטים מלודז', סלסק, קרקוב וכפרי הסביבה. בנוסף, היא הייתה אחראית על חלוקת המזון. ב-1940, התדרדרות התנאים גרמה ליודנראט לקרוא לארגון העזרה העצמית החברתית היהודית (JSS) לתמוך באנשי פרישטק המורעבים. 283 יהודים קיבלו סיוע בציוד ומזון ואילו 1,440 קיבלו סיוע כספי. ב-7 ביוני 1941, ה-JSS הקים סניף בפרישטק כדי לא רק לעזור ליהודי פרישק אלא גם להרחיב את תמיכתם לקהילות היהודיות בוויסניובה ואודרזיקון. בסופו של דבר ה-JSS הצליח להעניק סיוע רק ל-325 מתוך 400 יהודי פרישטק שביקשו סיוע.

אף על פי שהיה מחנה עבודה בתוך פרישטק, 2000 העובדים במחנה זה היו בעיקר יהודים שגורשו מוורשה. במקום להעסיק את יהודי פרישטק במחנה העבודה במקום, שלחו הגרמנים את יהודי פרישטק לארבעה מחנות עבודה שהקיפו את העיירה. היהודים במחנה פרישטק נאלצו לבצע סלילת כבישים, לבנות מסילת ברזל מהכפר ויסניצה לסטפינה ולעבוד במחצבות אבן ליד צ'ייסוויניה. לפעמים הם יצטרכו ללכת עד 10 קילומטרים ביום כדי להגיע לאתר העבודה.  המשטרה היהודית של פרישטק הייתה אחראית על המחנה מיולי 1941 ועד נובמבר של אותה שנה, הסיבה לסגירת הגטו היא תנאי החיים הירודים שהביאו להתפרצות הטיפוס. גרמנים שלחו את היהודים שנותרו בחיים בחזרה לאזור ורשה. לפני שהגרמנים הקימו את גטו פרישטק בינואר 1942, נאסר על יהודים לצאת בטענה שיציאתם תגרום להפצת מחלות ובנוסף איימו במוות למי שמנסה לברוח. הגטו המשיך לקלוט פליטים מכפרי הסביבה עד שגרמנים חיסלו את הגטו. מאחר שיהודים לא יכלו לעזוב את פרישטק, הקים JSS מטבח אוכל, שסיפק 300 ארוחות ערב ביום. למרות מאמציהם רבים עדיין נותרו רעבים. דרכים אחרות שבהן ניסה ה-JSS להציל את יהודי פרישטק ולמנוע את גירושם, הייתה להקים מחדש מרכז לייצור בגדים. עם זאת, הגירוש נמשך כאשר הפיקוד הגרמני סגר את תוכניות ה-JSS להכשרה חקלאית. סבב הגירוש הראשון כלל 800 יהודים, בהם גברים מעל גיל 52 ונשים עם יותר משני ילדים, כאשר היודנראט פקד על היהודים להתרכז בשוק.

גורלם של היהודים שגורשו באקציה זאת הייתה רצח המוני ביער ורזיצה. כשאר הגרמנים ירו ב-800 בני אדם לשלושה קברים ואלה שלא נהרגו מיד נקברו בחיים.  הגטו חוסל סופית ב-18 באוגוסט באותה שנה, ושאר היהודים נלקחו לגטו יאסלו. אותם יהודים נשלחו לאחר כמה ימים למחנה ההשמדה בלז'ץ.

## הערות שוליים

פרישטאק
נירנברג (כדורגל נשים)

קבוצת הנשים של **נירנברג** (בגרמנית: ** 1. FC Nürnberg Frauen**) היא קבוצת כדורגל נשים גרמנית מהעיר נירנברג שבבוואריה, המשחקת בבונדסליגה לנשים, ליגת הנשים הבכירה בגרמניה. הקבוצה הוקמה בשנת 1988, ומשחקת את משחקיה הביתיים באצטדיון מקס מורלוק.

## היסטוריה
מחלקת כדורגל הנשים בנירנברג נוסדה באוגוסט 1988, עת הקים המועדון קבוצות בוגרות ונערות. באביב 1995, כחלק משינויים מערכתיים במועדון והיפרדות הקבוצות השונות למועדונים עצמאיים, קבוצה בת 7 חברים ייסדה במתחם העסקי של המועדון קבוצה העצמאית בשם **מועדון ספורט נירנברג לנשים ונערות**. ב-1999, המועדון הצליח להעפיל לבונדסליגה לעונת 1999/2000 , עונה שהסתיימה בירידה לליגה השלישית . בעונת 2003/04 ירדה הקבוצה לליגת באיירנליגה, ומשם ירדה לבאיירנליגה צפון. בשתי העונות הבאות העפילה הקבוצה ברציפות לבאיירנליגה ומשם לליגה השלישית. שנתיים לאחר מכן, ירדה הקבוצה שוב לבאיירנליגה, ובתום עונה זו עלתה שוב לליגה השלישית, שם נשארה בשמונה העונות הבאות.

בעונת 2020/21  העפילה הקבוצה לבונדסליגה השנייה, ובעונה לאחר מכן סיימה במקום השישי בטבלה.

בעונת 2022/23  בגביע הגרמני לנשים, העפילה נירנברג לשמינית הגמר, בו הוגרלה נגד קבוצת הענק וולפסבורג. המשחק התקיים באצטדיון מקס מורלוק בנוכחות 17,302 צופים, ובכך קבע שיא צופים למשחק בית של קבוצת הנשים של נירנברג, וכן את שיא הצופים למשחק שאינו גמר בגביע הגרמני לנשים. ב-19 בנובמבר 2022, בוועידה השנתית של המועדון, הוחלט על איחוד קבוצות הגברים והנשים של נירנברג, ללא קולות מתנגדים. ב-29 במאי 2023 העפילה הקבוצה לבונדסליגה לאחר 24 שנות היעדרות, בניצחון 3:0 על קבוצת המילואים של הופנהיים, למול 2,500 צופים. ב-10 במאי 2023, נמחק רישומה של הקבוצה מההתאחדות הגרמנית, ובכך הושלם איחוד הקבוצה עם קבוצת הגברים של נירנברג. לרגל עונת 2023/24, העבירה הקבוצה את משחקיה הביתיים מפארק הספורט וולצנרווייר לאצטדיון מקס מורלוק בעל 50,000 המושבים.

שמאל|ממוזער|115x115px|סמל נירנברג בין השנים 1991–1986
שמאל|ממוזער|115x115px|סמל נירנברג בין השנים 1995–1991
שמאל|ממוזער|115x115px|סמל נירנברג בין השנים 2019–1995
שמאל|ממוזער|115x115px|סמל נירנברג בין השנים 2023–2019
שמאל|ממוזער|115x115px|סמל נירנברג מאז 2023

## קבוצת נוער
בשנת 2012, קבוצת הנערות עד גיל 17 של נירנברג העפילה לליגת הנערות הדרומית , ובעונה שלאחר מכן סיימה במקום הרביעי בטבלה. בעונת 2022/23 סיימה הקבוצה במקום השני וכך העפילה לליגה הבכירה, זאת תחת אימונה של כדורגלנית העבר איזבל באואר. קבוצת הנוער השנייה של המועדון מתחרה בבאיירנליגה לנערות. קבוצת הנערות עד גיל 15 מתחרות נגד קבוצות בנים בליגה המחוזית השלישית, וקבוצת הנערות עד גיל 13 משחקות בליגה המחוזית הרביעית. מלבד קבוצת הנערות U17 שלעיתים משחקת בפארק הספורט וולצנרווייר כאצטדיון חלופי, הקבוצות מארחות את משחקיהן הביתיים במתקני הספורט של בית הספר ברטולט-ברכט .

## סגל הקבוצה
;נכון ל-29 במרץ 2024

## תארים והישגים
### קבוצת הבוגרות
* **[[הבונדסליגה השנייה (כדורגל נשים)|הבונדסליגה השנייה]]** (סגנות):
1998/1999, 2022/2023
* **רגיונליגה דרום** :
2002, 2021
* **באיירנליגה לנשים**:
1999, 2009, 2013
* **הגביע הבווארי** :
1998, 2002, 2014, 2015, 2016

## קישורים חיצוניים

* 

## הערות שוליים

קטגוריה:נירנברג (כדורגל)
קטגוריה:בוואריה: מועדוני כדורגל
קטגוריה:קבוצות כדורגל נשים גרמניות
קטגוריה:קבוצות כדורגל שהוקמו ב-1988
אמריקו הירש

**אמריקו הירש** (בספרדית: **Emérico Hirsch**; 11 ביוני 1900 – 23 בספטמבר 1973) היה כדורגלן ומאמן כדורגל ארגנטינאי ממוצא יהודי-הונגרי.

## קריירה
הוא נולד בשם **אימרה הירשל** (בהונגרית: **Imre Hirschl**). אין מספיק מידע על קריירת המשחק שלו, אך על פי רוב העדויות שיחק בפרנצווארוש ובהמשך גם בקבוצות מיוגוסלביה, צ'כוסלובקיה, אוסטריה וצרפת. עם זאת, אין ראיות לאף אחת מהטענות הללו. המועדון היחיד שבו יש רישומים לפי הוא שיחק למענו הוא הוסוס. (בין היתר נאלצה לרדת ליגה עקב שוחד באותה תקופה) היא המועדון היחיד שלפי הטענה יש לו רשומות כלשהן כשחקן.

בשנת 1932 מונה למאמן חימנסיה לה פלאטה ובכך הפך למאמן הזר הראשון בארגנטינה. הוא היה המאמן הראשון שנתן את ההזדמנות לחוסה מנואל מורנו, אחד מגדולי הכדורגלנים של ארגנטינה. בהמשך אימן בריבר פלייט ואף לתקופה קצרה בנבחרת ארגנטינה. בשנת 1939 מונה למאמנה של רוסאריו סנטראל. בשנת 1941 מונה למאמן סן לורנצו אולם כעבור זמן קצר הוטלו עליו סנקציות בעקבות האשמות שוחד.

בשנת 1949 מונה למאמנה של פניארול מליגת העל האורוגוואית. בסיום עונתו הראשונה זכה באליפות אורוגוואי וכך עשה גם בשנת 1951. 9 מהשחקנים שאימן בפניארול זכו במונדיאל 1950 עם נבחרת אורוגוואי.

## מחוץ לכדורגל
בתו גבריאלה, המשמשת כפסיכואנליטיקאית העידה כי לחם לצד הצבא הבריטי במלחמת העולם הראשונה ובארץ ישראל שמהן ירש צלקות על ירך ופרק כף היד.

במהלך מלחמת העולם השנייה הירש ניצל את מעמדו כידוען על מנת לקלוט בארגנטינה יהודים מאירופה שברחו מהנאצים. הוא עשה זאת תוך כדי יצירת קשרים עם ארגונים יהודים שהעבירו לו מידע על הגעת ספינות פליטים למדינה ובזמן שהיו צריכים להגיע לחופי ארגנטינה, דאג להגיע לנמל ולדבר עם העובדים והמנהלים כאחד העם. היהודים שהגיעו לחופים ניצלו זאת על מנת להיכנס לארגנטינה מבלי שאף אחד יבחין בכך.

מאמציו הביאו להצלתם של מאות יהודים, בעוד שכל תשעת אחיו שנשארו בהונגריה נספו בשואה.

## תארים
; ריבר פלייט
*ליגת העל הארגנטינאית: גביע האליפות (ארגנטינה) 1936, גביע זהב (ארגנטינה) 1936
*קופה ד"ר קרלוס איבארגורן: 
*גביע אלדאו: , 

; פניארול
*ליגת העל האורוגוואית: , 
*טורנאו קומפטנסיה: , 
*טורניר הכבוד: , , 

## קישורים חיצוניים

*

קטגוריה:כדורגלנים הונגרים
קטגוריה:כדורגלנים יהודים
קטגוריה:כדורגלנים ארגנטינאים
קטגוריה:קשרי כדורגל הונגרים
קטגוריה:קשרי כדורגל יהודים
קטגוריה:קשרי כדורגל ארגנטינאים
קטגוריה:מאמני כדורגל הונגרים
קטגוריה:מאמני כדורגל יהודים
קטגוריה:מאמני כדורגל ארגנטינאים
קטגוריה:מאמני פלמיירס
קטגוריה:מאמני חימנסיה לה פלאטה
קטגוריה:מאמני ריבר פלייט
קטגוריה:מאמני נבחרת ארגנטינה בכדורגל
קטגוריה:מאמני רוסאריו סנטראל
קטגוריה:מאמני באנפילד
קטגוריה:מאמני סן לורנסו
קטגוריה:מאמני פניארול
קטגוריה:אישים ממוצא יהודי-הונגרי
קטגוריה:הונגרים שנולדו ב-1900
קטגוריה:ארגנטינאים שנולדו ב-1900
קטגוריה:הונגרים שנפטרו ב-1973
המספר הראשוני של בלפגור

ממוזער|סימלו של המספר הראשוני של בלפגור, האות פאי הפוכה.
**המספר הראשוני של בלפגור** הוא מספר ראשוני פלינדרומי: **1,000,000,000,000,066,600,000,000,000,001** (1030+666X1014+1) את המספר ניתן לקרוא מתחילתו לסופו ולהפך, והוא מתחלק רק בעצמו וב-1.

השם בלפגור (Belphegor) הוא השם הלועזי של בעל פעור, המופיע בנצרות כאחד משדי השאול. השם נטבע על ידי הסופר קליפורד איי. פיקובר , לאור מספר מאפיינים של המספר המקושרים עם הרוע במיסטיקה הנוצרית – המספר 666 בלב המספר הראשוני המזוהה כ'מספר החיה' המייצג את אחד היצורים באפוקליפסה או את השטן. משני צידי המספר ישנם 13 אפסים, ומספר הספרות הכולל במספר הוא 31 (13 במהופך), מספר הנחשב חסר מזל בתרבות הנוצרית. את המספר נהוג לייצג באמצעות הסימן של האות פאי, כשהוא במהופך.

המספר הראשוני של בלפגור הוא האלמנט ה-14 בסדרה הפלינדרומית Bn=102n+4+666X10n+1+1. המספר הראשון בסדרה זו הוא 16,661 (B0) שאף הוא מספר ראשוני. המספרים הראשוניים הבאים בסדרה הם עם 42 אפסים, 506 אפסים, 608 אפסים ו-2,472 אפסים – לפני ואחרי הרצף 666.

מספרים ראשוניים פלינדרומיים המכילים את הרצף 666 במרכזם מכונים 'מספרים ראשוניים פלינדרומיים חייתיים' (beastly palindromic prime) מספר ראשוני פלינדרומי חייתי נוסף הוא 700666007.מספרים ראשוניים פלינדרומיים חייתיים נחקרו בין היתר על ידי המתמטיקאי והמהנדס האמריקאי הארווי דובנר .

## קישורים חיצוניים
* 

## הערות שוליים

קטגוריה:מספרים ראשוניים
קטגוריה:אסכטולוגיה
קטגוריה:פלינדרום
שוק טויוסו

**שוק הדגים טויוסו** (מבוטא "טוֹיוֹסֵה"; ביפנית: **豊洲市場**) הוא שוק הדגים ופירות הים הסיטונאי הגדול בעולם, שנמצא בטוקיו, בירת יפן.

## היסטוריה
שוק טויוסו הוא שוק דגים ופירות ים בטוקיו, שנחנך בסוף 2018, והחליף את השוק הסיטונאי העירוני המרכזי של טוקיו - שוק הדגים צוקיג'י, לקראת אולימפיאדת טוקיו בשנת 2020.

## פעילות השוק ואופיו
מתחם השוק נמצא במבנה, שאורכו 2 ק"מ, ונמכרים בו כ-400 סוגי דגים שונים.

בשוק מנהלים את המסחר, ומעבירים את הסחורה ליעדה. ניתן לצפות בתהליכי המסחר ובדגים מעמדות תצפית בקומה השנייה דרך מחיצות זכוכית.

בסמוך לשוק נמצאים שוק פירות וירקות ומבחר מסעדות.

### ימי פתיחה
השוק פתוח בכל יום למעט ימי ראשון ורביעי.

## קישורים חיצוניים

## הערות שוליים

קטגוריה:טוקיו
קטגוריה:אסיה: שווקים
קטגוריה:יפן: כלכלה
קטגוריה:יפן: אטרקציות תיירותיות
מחנה הריכוז האלה

**מחנה הריכוז האלה** היה ממוקם במוצליך, ליד העיר האלה. האסירים במחנה אולצו לעבוד בעבודות כפייה עבור יצרן המטוסים סיבל, בהסכם שהייתה לחברה עם המשרד הראשי למשק ומנהל. ב-1944, לאחר שהתגברה הפצצת בעלות הברית על גרמניה, מחנה האלה קלט אסירים רבים ממחנה בירקאן, תת-מחנה של מחנה בוכנוולד בגרמניה הנאצית.

בעלות של כ-ארבעה עד שישה רייכסמרק ליום, עובדים מיומנים/לא מיומנים שימשו במחלקת עיבוד מתכת לבניית חלקים לכנפי מטוס. סך שעות עבודה בדצמבר 1944, 166,364 שעות.  סיבל העסיקה במחנה בדצמבר 1944 כ-10,159 עובדים "מיומנים" ו-4,965 עובדי עזר. יום העבודה במפעל ארך 10.5 שעות. המחנה כלל לפחות חמישה בלוקים למגורי אסירים ובלוק אחד לשומרי האס אס.

## היסטוריה
בסוף יולי 1944, הועברו 525 אסירים ממחנה בוכנוולד להאלה עם 515 אסירים נוספים ממחנות אחרים, אף על פי שהרשימות הללו לא מספקות פירוט לפי לאום, נראה שרוב האסירים היו רוסים, פולנים ואולי צ'כים. שילוחי אסירים המשיכו להגיע להאלה במהלך החודשים הבאים ומספר האסירים הכלואים במחנה המשנה גדל וירד במרווחים שונים במהלך שמונה חודשי קיומו. בדרך כלל דפוס השילוחים הנכנסים גדל לאורך סתיו 1944 ועד ינואר 1945, חלק מהאסירים שעזבו את המחנה הועברו מהאלה למחנות משנה אחרים. שבעה אסירים גורשו מבוכנוולד להאלה ב-10 באוגוסט 1944, רובם אסירים פוליטיים מצרפת. שילוחים נוספים מבוכנוולד הגיעו לאורך כל אוגוסט וספטמבר, ומספר האסירים שהועברו להאלה בחודשים אלו עלה על כ-2,000 אסירים.

עם זאת, מספרים אלה שונים מדוחות חודשיים מהאלה שהוגשו על ידי הנהלת האס אס של המחנה. לפי דו"חות חודשיים מ-14 באוגוסט 1944, היו במחנה כ-525 אסירים. בין ה-1 ל-20 בספטמבר 1944 הועברו לסיבל-האלה מבוכנוולד כ-1,000 אסירים נוספים (חמש מאות ב-2 בספטמבר, חמש מאות ב-12 בספטמבר) אך החל מינואר 1945 הועברו אסירים מהאלה בחזרה לאחד ממחנות המשנה של בוכנוולד. דיווח נוסף מ-25 במרץ 1945 מראה שב-1 בינואר 1945 היו במחה כ-633 אסירים וב-6 במרץ 1945, כחודשיים לפני כניעת גרמניה הנאצית, היו בה כ-528 אסירים. אסירים חולקו למספר קבוצות שכללו פינוי הריסות מהתקפות אוויר, ביצוע עבודות בנייה ועבודות נוספות. עבירות כגון הזנחה או עזיבת עמדת העבודה גררו עונש, בדרך כלל שליחת ארוחת צהריים או שלילת הקצאת הסיגריות היומית.

## הערות שוליים

קטגוריה:האלה
קטגוריה:מחנות עבודה
קטגוריה:מחנות ריכוז בגרמניה
קטגוריה:בוכנוואלד
וולטר מדוק

**וולטר ג'רמיה מדוק** (באנגלית: **Walter Jeremiah Maddock**; ) היה פוליטיקאי אמריקאי מדקוטה הצפונית, איש הליגה הבלתי-מפלגתית, במסגרת המפלגה הרפובליקנית, ולאחר מכן המפלגה הדמוקרטית, שכיהן כחבר בית הנבחרים של דקוטה הצפונית בשנים 1915–1923, כסגן מושל המדינה ה-14 מינואר 1925 ועד אוגוסט 1928, ומאז ועד ינואר 1929 כיהן מתוקף תפקידו כסגן המושל כמושל דקוטה הצפונית ה-15 במקומו של המושל ארתור סורלי שנפטר בעת כהונתו.

## ראשית חייו
וולטר מדוק נולד בגרנד פורקס שבטריטוריית דקוטה. הוא למד בקולג' לעסקים הצפון-מערבי שבדקוטה הצפונית. ב-1906 הוא נשא לאישה את מרגריט טירני, ולשניים נולדו חמישה ילדים.

## קריירה
מעורבותו הראשונה של מדוק בפוליטיקה הייתה כאשר הוא היה אחד ממייסדי הליגה הבלתי-מפלגתית. בשנים 1915–1923 הוא היה חבר בית הנבחרים של דקוטה הצפונית. ב-1925 הוא נבחר כסגן מושל המדינה, ועם פטירתו של המושל ארתור סורלי ב-28 באוגוסט 1928 הוא הושבע במקומו כמושל דקוטה הצפונית. הוא כיהן כמושל עד לתום תקופת כהונתו המתוכננת של סורלי, וביקש להיבחר לתקופת כהונה נוספת בזכות עצמו, אך נוצח על ידי ג'ורג' שייפר. בבחירות של 1928 הוא נקט בצעד יוצא דופן כאשר עבר משורות המפלגה הרפובליקנית אל המפלגה הדמוקרטית.

לאחר הפסדו בבחירות, שב מדוק לעסוק בחוואות, והיה פעיל בארגון הקואופרטיבים החקלאיים. הוא היה תומך נלהב של הליגה הבלתי-מפלגתית, וגם תמך בתעשיות בבעלות המדינה, כולל בנק דקוטה הצפונית וממגורת הדגנים המדינתית. ב-1933 הוא היה למנהל בכיר במנהל התיאום החקלאי האזורי. בשנים 1937 ועד פרישתו ב-1950, הוא שימש כראש משרד ניהול הביטחונות החקלאיים של דקוטה הצפונית.

## מותו
וולטר מדוק נפטר בביסמרק, בירת דקוטה הצפונית ב-25 בינואר 1951. הוא נטמן בבית הקברות סנט מרי שבעיר.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1179-1180.


## קישורים חיצוניים
* וולטר מדוק באתר אגודת המושלים הלאומית 
* וולטר מדוק באתר The Political Graveyard 
* 

קטגוריה:אמריקאים ילידי טריטוריית דקוטה
קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי דקוטה הצפונית
קטגוריה:חברי האספה המחוקקת של דקוטה הצפונית
קטגוריה:אמריקאים שנולדו ב-1880
קטגוריה:אמריקאים שנפטרו ב-1951
אנאנדי גופאל ג'ושי

**אנאנדי גופאלראו ג'ושי** (באנגלית: **Anandibai Gopalrao Joshi**  31 במרץ 1865 – 26 בפברואר 1887) הייתה הרופאה ההודית הראשונה שלמדה רפואה מערבית. היא הייתה האישה ההודית הראשונה שהוסמכה לרפואה בארצות הברית.

נקראה גם בשמות נוספים, בהם אננדיבאי ג'ושי. שמה האמצעי, גופאל, הוא קיצור של גופאלראו, שמו הפרטי של בעלה.

## קורות חייה
נולדה בשם **יאמונה ג'ושי**, וגדלה במשפחת ברהמינים באזור קונקן בהודו. בהתאם למנהגי התקופה והמשפחה, היא נישאה בגיל 9 לגופאלראו ג'ושי, אלמן שהיה מבוגר ממנה בעשרים שנה. לאחר הנישואין, בעלה של יאמונה שינה את שמה הפרטי לשם **אנאנדי**.

היא נכנסה להריון בגיל 14, אך התינוק מת לאחר עשרה ימים עקב חוסר הזמינות של שירותי הטיפול הרפואי בהודו. אירוע זה הותיר בה טראומה וגרם לה להחליט ללמוד רפואה. לדבריה, אחת הסיבות המרכזיות לשיעורים הגבוהים של תמותת נשים ותמותת תינוקות בהודו הייתה משום שרוב הנשים שהודו באותה עת חששו לקבל טיפול רפואי מגבר, בגלל נורמות חברתיות.

בשנת 1850 נפתחה בפילדלפיה, ביוזמת הקווייקרים, המכללה ללימודי רפואה לנשים, שהיה בית הספר הראשון בעולם שקיבל נשים ללימודי רפואה. נשים מרחבי העולם הגיעו ללמוד במכללה, בהן ג'ושי. היא החלה את לימודיה בשנת 1883, ושהותה בארצות הברית סוקרה רבות בעיתוני התקופה, כשהיא עונדת תכשיטים הינדיים מסורתיים, שנחשבו למראה אקזוטי. היא הייתה הסטודנטית הזרה הראשונה במכללה, ולימודיה מומנו על ידי תיאודישה קרפנטר, נדבנית ממדינת ניו יורק. היא למדה שם לצד קיי אוקאמי, שהגיעה מיפן, ותבאט אסלאמבולי, יהודיה-כורדית מסוריה. הן התפרסמו בתצלום משותף בו הן לבושות בבגדיהם המסורתיים. בכיתתה למדה גם סוזן לה פלש פיקוט. כשסיימה את לימודיה במרץ 1886 המלכה ויקטוריה, שהייתה גם קיסרית הודו, שלחה למכללה מכתב ברכה על ההישג.

בסוף שנת 1886 שבה להודו, ועבדה כרופאת נשים במשך כחודשיים בבית חולים במהאראשטרה, אך בתחילת שנת 1887 חלתה בשחפת. ג'ושי מתה בפונה משחפת בגיל 21, ומילותיה האחרונות היו "עשיתי כל מה שיכולתי". בכל רחבי הודו התאבלו על מותה. האפר שלה נשלח לתיאודישה קרפנטר, שטמנה אותו בבית הקברות של משפחתה בפוקיספסי, ניו יורק.

אף על פי שעסקה ברפואה זמן קצר בלבד, היא זכתה לתהילה בזכות נחישותה והשקעתה הרבה במקצוע. היא הייתה האישה הראשונה בהודו שלמדה רפואה מערבית, והיוותה השראה לנשים רבות בהודו שפנו לעסוק במקצועות הרפואה.

## הנצחתה
סיפור חייה של ג'ושי תואר במספר ספרים, בהם ביוגרפיה שראתה אור זמן קצר לאחר מותה.

מכון רפואי בלאקנאו מעניק מדי שנה פרס על שמה, וממשלת מהאראשטרה הקימה קרן על שמה, המעניקה מלגות לנשים ללימודי רפואה. מכתש בכוכב נוגה קרוי על שמה, ובמרץ 2018 צוינה בגוגל דודל.

בשנת 2017 הועלה בהודו מחזה על חייה בשם "דוקטור אנאנדיבאי ג'ושי", שזכה בפרסים רבים. בשנת 2019 יצא סרט קולנוע במראטהית אודות חייה, שזכה אף הוא במספר פרסי קולנוע.

## קישורים חיצוניים

## הערות שוליים

קטגוריה:רופאים הודים
קטגוריה:רופאות המאה ה-19
קטגוריה:בוגרות הקולג' הרפואי לנשים
קטגוריה:נשים ברפואה
קטגוריה:ילידות 1865
קטגוריה:ילידי 1865
קטגוריה:נפטרות ב-1887
קטגוריה:נפטרים ב-1887
Everyone's Getting Involved: A Tribute to Talking Heads' Stop Making Sense

***Everyone's Getting Involved: A Tribute to Talking Heads' Stop Making Sense*** הוא אלבום מחווה ללהקת רוק אמריקאית Talking Heads. האלבום יצא לאור ב-17 במאי 2024, על ידי חברת התקליטים A24. זהו אלבום מחווה לסרט המופע שלהם משנת 1984, אשר ביים ג'ונתן דמי, "Stop Making Sense", ואלבום ההופעה החיה באותו השם. אלבום המחווה, שנעשה לרגל חגיגות ה-40 של הסרט והאלבום, כולל עטיפות של שש עשרה הרצועות של *Stop Making Sense* בביצוע של מוזיקאים כוללמיילי סיירוס, לורד ופאראמור.

## רשמת רצועות

## קישורים חיצוניים

## הערות שוליים

קטגוריה:אלבומים באנגלית